ওয়ালথামস্টো সেন্ট্রাল টিউব স্টেশন
ওয়ালথামস্টো সেন্ট্রাল হল লন্ডন আন্ডারগ্রাউন্ড এবং লন্ডন ওভারগ্রাউন্ডের একটি বিনিময় বা ইন্টারচেঞ্জ স্টেশন, যা উত্তর-পূর্ব লন্ডনের লন্ডন বরো অব ওয়ালথাম ফরেস্টের ওয়ালথামস্টো শহরে অবস্থিত। এটি ভিক্টোরিয়া লাইনের উত্তর টার্মিনাস এবং লন্ডন ওভারগ্রাউন্ড দ্বারা ২০১৫ খ্রিস্টাব্দ থেকে পরিচালিত লিয়া ভ্যালি লাইনের লন্ডন লিভারপুল স্ট্রিট থেকে ৬ মাইল ১৬ চেইন (১০.০ কিমি) দূরে জেমস স্ট্রিট ও উড স্ট্রিটের মধ্যবর্তী চিংফোর্ড শাখার পাঁচটি স্টেশনের মধ্যে দ্বিতীয় স্টেশন। দুটি লাইনের বিভিন্ন স্তরে পৃথক প্ল্যাটফর্ম রয়েছে। স্টেশনটি ট্র্যাভেলকার্ড জোন ৩-এ অন্তর্ভুক্ত রয়েছে। এটি একটি বিস্তৃত ফুটপাথ রে ডুডলি ওয়ে দ্বারা গসপেল ওক থেকে বার্কিং লাইনের ওয়ালথামস্টো কুইন্স রোড স্টেশনের সঙ্গে যুক্ত। ওয়ালথামস্টো সেন্ট্রাল হল ইউরোপের দীর্ঘতম বহিরঙ্গন বাজার ওয়ালথামস্টো মার্কেটের নিকটতম টিউব স্টেশন।